Source: https://www.ilegis.ro/oficiale/index/act/211160
Timestamp: 2019-03-25 01:41:10+00:00
Document Index: 14105760

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

ORDIN nr. 3.184 din 18 februarie 2019 - iLegis
ORDIN nr. 3.184 din 18 februarie 2019
ORDIN nr. 3.184 din 18 februarie 2019privind aprobarea calendarului sesiunii speciale de bacalaureat 2019 pentru absolvenţii de liceu participanţi la loturile olimpice şi la competiţiile sportive şi artistice internaţionale care se desfăşoară în perioada sesiunii normale de bacalaureat
În temeiul prevederilor art. 77 alin. (1) şi (5) din Legea educaţiei naţionale nr. 1/2011, cu modificările şi completările ulterioare, având în vedere prevederile art. 2 alin. (1) din Ordinul ministrului educaţiei naţionale nr. 4.830/2018 privind organizarea şi desfăşurarea examenului de bacalaureat naţional - 2019,în baza prevederilor art. 1 alin. (4) din Metodologia de organizare şi desfăşurare a examenului de bacalaureat - 2011, aprobată prin Ordinul ministrului educaţiei, cercetării, tineretului şi sportului nr. 4.799/2010, cu modificările ulterioare,în temeiul prevederilor art. 12 alin. (3) din Hotărârea Guvernului nr. 26/2017 privind organizarea şi funcţionarea Ministerului Educaţiei Naţionale, cu modificările şi completările ulterioare,ministrul educaţiei naţionale emite prezentul ordin.Articolul 1
Se aprobă calendarul sesiunii speciale de bacalaureat 2019 pentru absolvenţii de liceu participanţi la loturile olimpice şi la competiţiile sportive şi artistice internaţionale care se desfăşoară în perioada sesiunii normale de bacalaureat, prevăzut în anexa care face parte integrantă din prezentul ordin.Articolul 2
Comisia judeţeană de bacalaureat a Inspectoratului Şcolar Judeţean Prahova nominalizează unităţile de învăţământ - centru de examen şi centru zonal de evaluare pentru sesiunea specială de bacalaureat 2019.Articolul 3
Lista nominală a absolvenţilor de liceu care fac parte din loturile naţionale de pregătire pentru competiţiile internaţionale pe discipline şcolare, care se desfăşoară în aceeaşi perioadă cu examenul naţional de bacalaureat 2019 - sesiunea iunie-iulie, avizată de directorul general al Direcţiei generale învăţământ secundar superior şi educaţie permanentă, şi lista nominală a absolvenţilor de liceu care fac parte din loturile naţionale de pregătire pentru competiţiile sportive internaţionale, care se desfăşoară în aceeaşi perioadă cu examenul naţional de bacalaureat 2019 - sesiunea iunie-iulie, întocmită de Federaţia Sportului Şcolar şi Universitar şi avizată de directorul instituţiei, sunt aprobate de preşedintele Comisiei Naţionale de Bacalaureat - 2019.Articolul 4
Preşedinţii comisiilor de bacalaureat din centrul de examen şi din centrul zonal de evaluare se numesc prin ordin al ministrului educaţiei naţionale.(2) Comisia judeţeană de bacalaureat a Inspectoratului Şcolar Judeţean Prahova stabileşte componenţa comisiilor de bacalaureat de evaluare a competenţelor lingvistice şi digitale, a comisiilor de bacalaureat din centrul de examen şi din centrul zonal de evaluare.Articolul 5
Sesiunea specială de bacalaureat 2019 se desfăşoară în conformitate cu Metodologia de organizare şi desfăşurare a examenului de bacalaureat - 2011, aprobată prin Ordinul ministrului educaţiei, cercetării, tineretului şi sportului nr. 4.799/2010 privind organizarea şi desfăşurarea examenului de bacalaureat - 2011, cu modificările ulterioare, valabilă şi pentru examenul de bacalaureat naţional - 2019 potrivit prevederilor Ordinului ministrului educaţiei naţionale nr. 4.830/2018 privind organizarea şi desfăşurarea examenului de bacalaureat naţional - 2019. Articolul 6
Ecaterina AndronescuBucureşti, 18 februarie 2019.Nr. 3.184.ANEXĂCALENDARULsesiunii speciale a examenului de bacalaureat - 2019Sesiunea specială 16 mai - 5 iunie 2019
16-17 mai 2019 Înscrierea candidaţilor la sesiunea specială de examen
20-21 mai 2019 Evaluarea competenţelor lingvistice de comunicare orală în limba română - proba A
22 mai 2019 Evaluarea competenţelor lingvistice într-o limbă de circulaţie internaţională - proba C
23-24 mai 2019 Evaluarea competenţelor digitale - proba D
27 mai 2019 Limba şi literatura română - proba E)a) - proba scrisă
28 mai 2019 Proba obligatorie a profilului - proba E)c) - proba scrisă
29 mai 2019 Proba la alegere a profilului şi specializării - proba E)d - proba scrisă
30 mai 2019 Limba şi literatura maternă - proba E)b) - proba scrisă
31 mai 2019 Afişarea rezultatelor până la ora 12 Depunerea contestaţiilor (între orele 12-14)
31 mai-5 iunie 2019 Soluţionarea contestaţiilor şi afişarea rezultatelor finale